Lolland-Falsters Stifts-Tidende, 1844-04-11
Jndenlandske Efterretninger. Posten har igaar bragt os en interessant og længe ventet litterair Nyhed: Beretning om, Studentertoget til Upsala i Junii Maaned 1843, afgiven af den danske Bestyrelse (F.H. Eibe, Mørch Hansen, Carl Ploug, H.F. Poulsen, Th. N. Wesenberg.) Wahlske Boghandels Forlag, 4 Mk. - Skjøndt der er forløben saa lang Tid siden dette Tog fandt Sted, og de fleste Blade forlængst have indeholdt Beretninger derom, vil dog dette lille Skrift ikke læses med mindre Jnteresse, baade fordi det indeholder de udførligste og paalideligste Efterretninger om det store Studenterbesøg og Alt, hvad dermed staaer i Forbindelse, fremsatte med den Veltalenhed, Kraft og Fridskhed, hvorfor allerede Carl Plougs Navn er tilstrækkelig Borgen, og især fordi den skandinaviske Jdee" og Erkjendelsen af hiint Togs store betydning i dennes Udvikling, netop ved den senere Tids Begivenheder har vundet et saadant Fodfæste i de skandinaviske Riger, at ethvert Bidrag i denne Retning vil modtages med stedse stigende Jnteresse. Om Aarsagerne til den lange Forhaling for dette Skrifts Udgivelse indeholder det blot, at den har sin Grund i forskjellige tilfældige Omstændigheder; da imidlertid 2 Blade, hvori Opholdet i Calmar omtales, bære Spor af at være omtrykte og fastklimede, og det ene af dem staaer reent, for at Læserne selv derpaa kunne indskrive Plougs, som Tak til denne Byes Borgere, holdte Tale, naar den, som Udgiverne haabe, af Høiesteret er befunden lovlig, saa feile vi neppe i at antage, at vore særegne Presseforhold have deres Andeel i denne Forhaling. Fortalen, som især har Krav paa Læsernes Opmærksomhed, begynder saaledes: Det af de lundske og kjøbenhavnske Studenter, i Juni Maaned dette Aar foretagne Tog til Stockholm og Upsala er uden Tvivl blevet opfattet paa forskjellig Maade. De, der have glemt, hvad der i deres egen Ungdom bevægede sig hos dem, og nu see Livet under den indskrænkede Synsvinkel, som deres eensidige Erfaring har bestemt, synes ikke at ville finde Mere i dette Foretagende end i unge Menneskers almindelige Samqvem, en Overflødighed af Livsglæde og dunkle ubestemte Følelser, der forgaae, som de ere opstandne, uden at være begrundede i eller at faae nogen Jndflydelse paa Virkeligheden. Andre, hvis Sind endnu er ungt og bevægeligt, og som altsaa føle sig berørte af de Unges Færd, ja vel endog ere tilbøielige til at overvurdere den, synes ikke mindre end Saadanne, hvis Erfaring har bragt dem til at tvivle om deres egen Virkens Gyldighed, og som derfor med Skræk have opdaget, at der aabner sig en Kløft mellem dens Resultater, det Bestaaende, og den yngre Slægts Stræben, – af ansee hiint Tog for en politisk Begivenhed, hvis Følger snart ville gribe ind i de nordiske Folks Skjæbne, og have derfor deels hilset det med begeistret bifald, deels betragtet det med Afsky og Rædsel. Saafremt nu saa forskjellige Synsmaader virkelig have yttret sig, kan dette ikke være Deeltagerne i Toget ligegyldigt, og det turde saaledes vel kunne fordres af dem, der, ved at paatage sig dets Ledelse, tillige have overtaget det deraf flydende Ansvar for deres Medborgere og for Staten, at de ved selv at gjøre offentlig Rede for de Tanker, der have ledet dem til og under dette Foretagende, bidrage Deres til at begrunde og sikkre Dommen over det. Hvis det nu fremdeles især maatte være i Danmark, at forskjellen i Anskuelserne om dette Tog er fremtraadt skarpest, hvis den førstnævnte, meere ligegyldige Betragtning af det her maatte være den herskende hos Folkets Masse, og den anden meere overdrevne, deels maatte høre hjemme hos den dannede Ungdoms store Fleerhed, deels kunde spores i de af den danske Regjering i Anledning af Toget og dets nærmeste Virkninger foretagne Skridt, saa bliver det fornemmelig den danske Bestyrelse, hvem den Forpligtelse maa paa hvile, baade at aflægge en saavidt muligt fuldstændig Beretning om det Skeete og at forsøge at orientere Publicum i Opfattelsen deraf. Dette Hverv er ogsaa umiddelbart efter Tilbagekomsten fra Sverrig blevet Bestyrelsen overdraget af Togets Deeltagere, og det tør haabes, at den Forhaling, som dets Udførelse har lidt ved forskjellige tilfældige Omstændigheder, paa den ene Side ikke vil have kunne svække Beretningens Værd som en Samling af Actstykker, der i intet Tilfælde vilde kunne gjøre Krav paa samme Nyhedens Jnteresse, som de i flere svenske og danske Blade strax indførte Skildringer; paa den anden Side tør saavel den længere fortsatte Overveielse og Discussion, som de af Toget allerede fremkaldte Følger have bidraget ikke uvæsenligt til at modne og klare Bestyrelsens egen Betragtning af det, saa at den sandsynligviis vil være bedre forberedt til at udføre sit Hverv nu, end Tilfældet var tidligere.